|  |
| --- |
|  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 26.septembrī** |  **Nr. GND/2024/593** |
|  |  **(protokols Nr.17;71.p.)** |

**Par sabiedrības ar ierobežotu atbildību “FARMEKO” iesnieguma izskatīšanu**

 Gulbenes novada pašvaldība saņēma sabiedrības ar ierobežotu atbildību “FARMEKO”, reģistrācijas Nr. 40003532360, juridiskā adrese: Raunas iela 19 k-1 – 17, Rīga (turpmāk – Iesniedzējs) 2024. gada 18.septembra iesniegumu (Gulbenes novada pašvaldības dokumentu vadības sistēmā reģistrēts 2024. gada 18.septembrī ar reģistrācijas numuru GND/4.18/24/3164-F), un 2024.gada 20.septembra iesniegumu ar papildus informāciju (Gulbenes novada pašvaldības dokumentu vadības sistēmā reģistrēts 2024. gada 20.septembrī ar reģistrācijas numuru GND/4.18/24/3206-F), kurā lūgts 2023.gada 4.oktobrī starp Gulbenes novada pašvaldību un sabiedrību ar ierobežotu atbildību “FARMEKO”, reģistrācijas Nr. 40003532360, juridiskā adrese: Raunas iela 19 k-1 – 17, Rīga, noslēgto nekustamā īpašuma nomas līgumu Nr. GND/9.7/23/929 reģistrēt zemesgrāmatā. Iesniedzējs norāda, ka plāno paplašināt ražošanu nomātajās telpās un ir apstiprināts pieteikums dalībai programmā uz akciju sabiedrības “Attīstības finanšu institūcija Altum”, reģistrācijas numurs 50103744891, atbalsta programmu “Energoefektivitātes paaugstināšana uzņēmējdarbībā”. Programmas ietvaros tiks veikta esošās higiēnas preču ražošanas līnijas nomaiņa ar energo efektīvāku sensorvadības higiēnas preču ražošanas līniju CD-180. Jaunā ražošanas līnija tiks uzstādīta sabiedrības ar ierobežotu atbildību “FARMEKO”, reģistrācijas Nr. 40003532360, nomātajās telpās industriālajā ēkā, kas atrodas nekustamā īpašuma Lizuma pagastā ar nosaukumu “Pinkas” un ražos higiēnas preces atbilstoši NICE kods 21.20. Ievērojot iepriekš minēto, akciju sabiedrības “Attīstības finanšu institūcija Altum”, reģistrācijas numurs 50103744891, nosacījums ir, ka iepriekš minētajam nomas līgumam ir jābūt reģistrētam zemesgrāmatā.

Pamatojoties uz Gulbenes novada pašvaldības domes 2023. gada 31.augusta lēmumu Nr. GND/2023/857 “Par nekustamā īpašuma Lizuma pagastā ar nosaukumu “Pinkas”, kadastra numurs 5072 006 0138, ražošanas/noliktavas ēkas daļas 1811,55 m2 platībā un zemes vienības ar kadastra apzīmējumu 5072 006 0238 daļas otrās nomas tiesību izsoles rīkošanu”, nomas tiesību izsoles komisijas, kas izveidota ar Gulbenes novada pašvaldības domes 2022. gada 29. septembra lēmumu Nr. GND/2022/939 (protokols Nr. 19; 108. p.), 2023. gada 25.septembrī apstiprināto nekustamā īpašuma Lizuma pagastā ar nosaukumu “Pinkas” ražošanas/noliktavas ēkas daļas 1811,55 m2 platībā un zemes vienības ar kadastra apzīmējumu 5072 006 0238 daļas nomas tiesību izsoles protokolu Nr. GND/2.6.3/23/53, Gulbenes novada pašvaldības domes 2023. gada 28.septembra lēmumu Nr. GND/2023/962 “Par nekustamā īpašuma Lizuma pagastā ar nosaukumu “Pinkas”, kadastra numurs 5072 006 0138, ražošanas/noliktavas ēkas daļas 1811,55 m2 platībā un zemes vienības ar kadastra apzīmējumu 5072 006 0238 daļas nomas tiesību izsoles rezultātu apstiprināšanu” 2023. gada 4.oktobrī Gulbenes novada pašvaldība un Iesniedzējs noslēdza nekustamā īpašuma nomas līgumu Nr. GND/9.7/23/929 (turpmāk – Līgums) par Gulbenes novada pašvaldības nekustamajā īpašumā Lizuma pagastā ar nosaukumu “Pinkas”, kadastra numurs 5072 006 0138, izbūvējamā ražošanas/noliktavas ēkas daļa 1811,55 m2 platībā, tai skaitā biroja/atpūtas telpas un palīgtelpas (turpmāk – Ēka), ar Ēku neatdalāmi saistītās, izbūvējamās būves, kas paredzētas Ēkas nomnieku koplietošanai un nav nodotas atsevišķā lietošanā citām personām, tai skaitā brauktuves un stāvvietas (bruģa laukums ar 18 (astoņpadsmit) velonovietnēm un 49 (četrdesmit deviņām) stāvvietām) un teritorijas nožogojums (turpmāk – Inženierbūves), un Ēkai un Inženierbūvēm piesaistītās zemes vienības, kadastra apzīmējums 5072 006 0238, daļas 3,00 ha platībā 6455/30000 domājamā daļa (turpmāk – Zemesgabals), turpmāk viss kopā saukts – Nomas objekts, nomu. Atbilstoši Līguma 3.2. punktam Līguma termiņš ir 30 (trīsdesmit) gadi no Līguma spēkā stāšanās dienas.

Saskaņā ar izsoles noteikumu, kas apstiprināti ar Gulbenes novada pašvaldības domes 2023. gada 31.augusta lēmumu Nr. GND/2023/857 “Par nekustamā īpašuma Lizuma pagastā ar nosaukumu “Pinkas”, kadastra numurs 5072 006 0138, ražošanas/noliktavas ēkas daļas 1811,55 m2 platībā un zemes vienības ar kadastra apzīmējumu 5072 006 0238 daļas otrās nomas tiesību izsoles rīkošanu” (turpmāk – izsoles noteikumi) 3.3. apakšpunktu un Līguma 2.3. punktu Nomas objekts tiek iznomāts Iesniedzējam pieteikumā dalībai Nomas objekta nomas tiesību izsolē (Līguma 3. pielikums) paredzētās komercdarbības veikšanai, īstenojot Gulbenes novada pašvaldības projektu “Ražošanas un noliktavas ēkas ar biroja telpām izveide Lizumā”, Nr. 5.6.2.0/21/I/004 Eiropas Reģionālās attīstības fonda darbības programmas “Izaugsme un nodarbinātība” 5.6.2. specifiskā atbalsta mērķa “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” ietvaros, proti, pieteikumā paredzētās komercdarbības veids ir NACE kods 21.20.

Ievērojot iepriekš minēto, secināms, ka akciju sabiedrības “Attīstības finanšu institūcija Altum”, reģistrācijas numurs 50103744891, atbalsta programmas “Energoefektivitātes paaugstināšana uzņēmējdarbībā” ietvaros iegādātā ražošanas līnija tiks izmantota pieteikumā dalībai Nomas objekta nomas tiesību izsolē (Līguma 3. pielikums) paredzētās komercdarbības veikšanai.

Pašvaldību likuma 10. panta pirmās daļas 21. punkts nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Civillikuma 2126.pants nosaka, ka, ierakstot nomas vai īres līgumu zemes grāmatās, nomnieks vai īrnieks iegūst lietu tiesību, kas ir spēkā arī pret trešām personām.

Ņemot vērā minēto un saskaņā ar Pašvaldību likuma 10. panta pirmās daļas 21. punktu, Civillikuma 2126.pantu, atklāti balsojot: ar 15 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. PIEKRIST 2023.gada 4.oktobrī starp Gulbenes novada pašvaldību un sabiedrību ar ierobežotu atbildību “FARMEKO”, reģistrācijas Nr. 40003532360, juridiskā adrese: Raunas iela 19 k-1 – 17, Rīga, noslēgtā nekustamā īpašuma nomas līguma Nr. GND/9.7/23/929 ierakstīšanai zemesgrāmatā.
2. Lēmuma norakstu nosūtīt sabiedrībai ar ierobežotu atbildību “FARMEKO”, reģistrācijas Nr. 40003532360, uz elektroniskā pasta adresi: janis.biezbardis@farmeko.lv.

Gulbenes novada pašvaldības domes priekšsēdētājs A. Caunītis